Telurium

Telurium adalah sejenis unsur kimia dengan simbol Te dan nombor atom 52. Unsur metaloid ini berbentuk pepejal dan berkilau, berwarna putih keperak-perakan, digunakan untuk membuat aloi dan semikonduktor.

Sejarah 
Nama unsur ini diambil daripada perkataan Latin, tellus yang bererti Bumi. Unsur ini pertama kalinya ditemui oleh Franz-Joseph Müller von Reichenstein pada tahun 1782 dan dinamakan oleh Martin Heinrich Klaproth pada tahun 1796.

Ciri-ciri 
Telurium memiliki takat lebur dan takat didih pada nilai 722.66 K dan 1,261 K masing-masing, nilai tertinggi dalam kalangan unsur kalkogen.

Isotop 
Telurium memiliki lapan isotop alami, di mana enam daripadanya merupakan isotop stabil manakala dua lagi, 128Te and 130Te adalah sedikit radioaktif, dan memiliki separuh hayat yang amat lama, dengan kedua-dua isotop memiliki separuh hayat 2.2 × 1024 dan 8.2 ×1020 tahun masing-masing. Oleh hal yang demikian, isotop 128Te merupakan radioisotop dengan separuh hayat yang paling lama. Secara keseluruhannya, telurium mempunyai 39 buah isotop.

Isotop telurium stabil hanya memenuhi 33.2% jumlah simpanan telurium alami.

Penghasilan 
Simpanan telurium global dianggarkan sebanyak 38,000 tan dengan negara-negara deposit terbesar termasuklah Amerika Syarikat (6,000 tan), Peru (1,600 tan) dan Kanada (1,500 tan). Negara-negara pengeluar utama telurium ialah Amerika Syarikat, Peru, Jepun dan Kanada.

Kegunaan 
Telurium biasanya digunakan dalam bidang metalurgi, di mana 0.01% - 0.1% telurium ditambah terhadap aloi-aloi logam untuk memudahkan pembentukan aloi serta meningkatkan ketahanan aloi terhadap hakisan. Contoh penggunaan ini ialah penambahan telurium terhadap aloi plumbum yang membantu meningkatkan ketahanan, kekuatan dan mengurangkan kesan hakisan asid sulfurik.

Rujukan

Pautan luar 

 
 

Kalkogen
Metaloid
Unsur kimia